Document ID: 31990R3643

ΚΑΝΟΝΙΣΜΟΣ (ΕΟΚ) αριθ. 3643/90 ΤΟΥ ΣΥΜΒΟΥΛΙΟΥ της 11ης Δεκεμβρίου 1990 περί τροποποίησης του κανονισμού (ΕΟΚ) αριθ. 775/87 σχετικά με την προσωρινή αναστολή ορισμένων ποσοτήτων αναφοράς που αναφέρονται στο άρθρο 5γ παράγραφος 1 του κανονισμού (ΕΟΚ) αριθ. 804/68 περί κοινής οργανώσεως αγορών στον τομέα του γάλακτος και των γαλακτοκομικών προϊόντων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγορών στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 3641/90(2), και ιδίως το άρθρο 5γ παράγραφος 6,
την πρόταση της Επιτροπής,
Εκτιμώντας ότι σύμφωνα με τις διατάξεις της πράξης προσχώρησης, η Πορτογαλία εφαρμόζει από 1ης Ιανουαρίου 1991 το σύνολο των κανόνων που διέπουν τις κοινές οργανώσεις γεωργικών αγορών στους οποίους περιλαμβάνονται και οι σχετικοί με το καθεστώς της συμπληρωματικής εισφοράς που προβλέπεται στο άρθρο 5γ του κανονισμού (ΕΟΚ) αριθ.^804/68; ότι, σύμφωνα με το κείμενο του πρωτοκόλλου υπ' αριθ. 25 που επισυνάπτεται στην πράξη προσχώρησης, πρέπει να ληφθεί υπόψη η ειδική κατάσταση της Πορτογαλίας και, ειδικότερα, η χαμηλή παραγωγικότητα γαλακτοκομικών προϊόντων; ότι είναι επίσης σκόπιμο να τροποποιηθεί ο κανονισμός (ΕΟΚ) αριθ. 775/87 του Συμβουλίου(3), όπως τροποποιήθηκε τελευταία από τον κανονισμό (ΕΟΚ) αριθ. 3882/89(4), προκειμένου να μην εφαρμόζεται στους πορτογάλους παραγωγούς η αναστολή μέρους της ποσότητας αναφοράς τους,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Ά
ρθρο 1
Στον κανονισμό (ΕΟΚ) αριθ. 775/87 παρεμβάλλεται το ακόλουθο άρθρο 4β:
«Άρθρο 4β Οι διατάξεις του παρόντος κανονισμού δεν εφαρμόζονται στην Πορτογαλία.»
Ά
ρθρο 2
Ο παρών κανονισμός αρχίζει να ισχύει την 1η Ιανουαρίου 1991.
Εφαρμόζεται από 1ης Απριλίου 1991.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Δεκεμβρίου 1990.

Labels: 7
18
17